Еднаква вреда на душата се нанася и в двата случая: и когато плътта е непокорна и поради излишество от здраве се предава на неистови изстъпления, и когато поради мъчителна болест е изнурена, отпаднала и неподвижна; защото душата при такова състояние на тялото няма възможност да повдигне взор нагоре, по неволя е заета с изтърпяването на болката и отслабва поради страданието на тялото. Целият живот да бъде време за молитва.